polyglot-tagger/wikipedia-language-snippets-filtered huggingface dataset:
2018 മേയ് 3: നമ്പി നാരായണനെ ചാരക്കേസിൽ അന്യായമായി തടങ്കലിൽ വച്ചതിന് ഉത്തരവാദികളായ ഉദ്യോഗസ്ഥർ‍ക്കെതിരെ സിബിഐ അന്വേഷണത്തിനു നിർദ്ദേശിച്ചേക്കുമെന്നു സുപ്രീം കോടതി വാക്കാൽ പറഞ്ഞു.
കുറ്റാരോപിതർക്കെതിരായ മാദ്ധ്യമ വിചാരണയുടെ ഒന്നാന്തരം ദൃഷ്ടന്തങ്ങളിലൊന്നായി ഇന്ന് വിലയിരുത്തപ്പെടുന്ന ഈ കേസ് അന്നത്തെ മുഖ്യമന്ത്രിയായിരുന്ന കെ. കരുണാകരന്റെ സ്ഥാന ചലനത്തിനുവരെ വഴിവെച്ചു. മലയാള മനോരമ പത്രത്തിന്റെ ഇടപെടലോടെ വലിയൊരു വിവാദ വ്യവസായമായി മാറുകയായിരുന്നു. ഈ കേസ് ആദ്യം അന്വേഷിച്ച സിബി മാത്യുവിന്റെ നേതൃത്വത്തിലുള്ള പോലീസ് സംഘം ഇതിൽ കഴമ്പുണ്ടെന്ന് കണ്ടെത്തിയതായി അവകാശപ്പെട്ടുവെങ്കിലും പിന്നീട് നടന്ന സി.ബി.ഐ. ആന്വേഷണത്തിൽ കുറ്റാരോപിതർക്കെതിരായി തെളിവുകൾ ലഭ്യമല്ലെന്ന് കണ്ടെത്തി കേസ് എഴുതിത്തള്ളുകയാണുണ്ടായത്. എന്നാൽ ഈ കേസിൽ പുനരന്വേഷണം ആവശ്യപ്പെടുന്ന ഒരു വിഭാഗം ഇപ്പോഴുമുണ്ട്. ചാരക്കേസിൽ പ്രതിയായ നമ്പി നാരായണന് ഹൈക്കോടതി 10 ലക്ഷം രുപ നഷ്ടപരിഹാരം അനുവദിച്ചു. അതോടെ കേസും, അക്കാലത്തെ പത്രങ്ങളിൽ വന്ന വാർത്തകളും സജീവമായി ചർച്ച ചെയ്യപ്പെട്ടു.
കേരളത്തിൽ ഏറെ കോളിളക്കം സൃഷ്ടിച്ച ഒന്നാണ് ഐ.എസ്.ആർ.ഒ. ചാരക്കേസ്. തിരുവനന്തപുരം ഐ.എസ്.ആർ.ഒ യിലെ ഉദ്യോഗസ്ഥരായിരുന്ന ഡോ. ശശികുമാരനും ഡോ. നമ്പിനാരായണനും ചേർന്ന് മറിയം റഷീദ എന്ന മാലി സ്വദേശിനി വഴി ഇന്ത്യയുടെ ബഹിരാകാശ പരിപാടിയുടെ രഹസ്യങ്ങൾ വിദേശികൾക്ക് ചോർത്തിനൽകി എന്നതായിരുന്നു ആരോപണം. എന്നാൽ റഷ്യൻ സാങ്കേതികവിദ്യ ഇന്ത്യക്ക് ലഭിക്കാതിരിക്കാൻ അമേരിക്ക നടത്തിയ ഗൂഢാലോചനയാണ് ഇങ്ങനെയൊരു കഥക്ക് പിന്നിൽ എന്ന് വിശ്വസിക്കപ്പെടുന്നു.
എന്നാൽ ജയിൽമോചിതനായി പുറത്തു വന്ന കുമാരപ്പണിക്കരെ ചേർത്തലയിൽ വെച്ച് സംഘടിപ്പിക്കപ്പെട്ട സ്വീകരണച്ചടങ്ങിൽ വെച്ച് അറസ്റ്റ് ചെയ്തു വീണ്ടും തടവിലാക്കി. സർക്കാരിനെ അട്ടിമറിക്കുവാൻ ശ്രമിക്കുന്നു എന്നതായിരുന്നു ആരോപിക്കപ്പെട്ട കുറ്റം. ജയിലിലായിരിക്കെ തിരു-കൊച്ചി നിയമസഭയിലേക്ക് നടന്ന തെരഞ്ഞെടുപ്പിൽ ചേർത്തല മണ്ഡലത്തിലെ സ്ഥാനാർത്ഥിയായി മത്സരിച്ച് വിജയിച്ചു. പിന്നീട് ജയിൽ മോചിതനായി പുറത്തു വന്നുവെങ്കിലും പക്ഷാഘാതം പിടിപെട്ടു കിടപ്പിലായി.1957-ൽ അന്തരിച്ചു.
കേരളത്തിലെ ഒരു കമ്മ്യൂണിസ്റ്റ് നേതാവായിരുന്നു ചീരപ്പൻചിറയിൽ കൃഷ്ണപ്പണിക്കർ കുമാരപ്പണിക്കർ എന്ന സി.കെ. കുമാരപ്പണിക്കർ. പുന്നപ്ര-വയലാർ സമരങ്ങളിൽ നേതൃസ്ഥാനം വഹിച്ചതു വഴി വയലാർ സ്റ്റാലിൻ എന്ന പേരിലും ഇദ്ദേഹം അറിയപ്പെട്ടിരുന്നു. സി.പി.ഐ. സംസ്ഥാന സെക്രട്ടറിയായിരുന്ന സി.കെ. ചന്ദ്രപ്പൻ ഇദ്ദേഹത്തിന്റെ മകനാണ്.
1958 ഫെബ്രുവരി 16-നു് ജനിച്ചു. തിരുവനന്തപുരത്തെ എം.ജി കോളേജിലും തലശ്ശേരിയിലെ ധർമ്മടത്തുമായിരുന്നു വിദ്യാഭ്യാസം. വിദ്യാർത്ഥിജീവിതകാലത്ത് അടിയന്തരാവസ്ഥയ്ക്കെതിരെയുള്ള സമരങ്ങളുമായി ബന്ധപ്പെട്ട് പ്രവർത്തിച്ചിരുന്നു. കൊച്ചിയിൽ നിന്നും പ്രസിദ്ധീകരിച്ചിരുന്ന ‘സംക്രമണം’ മാസികയുമായി ബന്ധപ്പെട്ടും പ്രവർത്തിച്ചിരുന്നു. ചലച്ചിത്രമേളയുടെ പ്രാരംഭപ്രവർത്തകരിലൊരാളും സംഘാടകനുമാണിദ്ദേഹം. പ്ലാച്ചിമടയെക്കുറിച്ച് ആയിരം ദിനങ്ങളും ഒരു സ്വപ്നവും എന്ന പേരിൽ പി ബാബുരാജിനോടൊപ്പം ശരത്ചന്ദ്രൻ സംവിധാനം ചെയ്ത ഡോക്യുമെന്ററി ദേശീയ പുരസ്‌കാരത്തിന് പരിഗണിച്ചിരുന്നു. 2010 ഏപ്രിൽ 1-ന് തീവണ്ടിയിൽ നിന്ന് വീണു മരിച്ചു.
കേരളത്തിലെ പ്രമുഖ ഡോക്യുമെന്ററി സംവിധായകനും പരിസ്ഥിതി പ്രവർത്തകനും സിനിമ-ആക്ടിവിസ്റ്റുമായിരുന്നു സി. ശരത്ചന്ദ്രൻ .
ബ്രഹ്മപുത്രാ നദീതടത്തിൽ വ്യാപിച്ചു കിടക്കുന്ന തിൻസൂകിയ ഭൂരിഭാഗവും കുന്നുകളാൽ ചുറ്റപ്പെട്ടിരിക്കുന്നു. പൊതുവേ നിരന്ന ഭൂപ്രകൃതിയുള്ള ജില്ലയുടെ വ.ഭാഗത്ത് സ്ഥിതി ചെയ്യുന്ന ബ്ലൂ ഹിൽസിൽ നിബിഡമായ നിത്യഹരിത വനങ്ങൾ കാണാം. ധാരാളം ചെറുനദികൾ ജില്ലയിലൂടെ ഒഴുകുന്നുണ്ടെങ്കിലും ജലസ്രോതസ്സ് എന്ന നിലയിൽ പ്രഥമസ്ഥാനം ബ്രഹ്മപുത്രയ്ക്കാണ്. കൃഷി, കന്നുകാലിവളർത്തൽ, കോഴിവളർത്തൽ, മത്സ്യബന്ധനം തുടങ്ങിയവയാണ് ജില്ലയിലെ ജനങ്ങളുടെ മുഖ്യ ഉപജീവനമാർഗങ്ങൾ. പ്രധാനവിളയായ നെല്ലിനു പുറമേ ചോളം, ഗോതമ്പ്, വിവിധയിനം ധാന്യങ്ങൾ, പയറുവർഗങ്ങൾ, എണ്ണക്കുരുക്കൾ തുടങ്ങിയവയും ഇവിടെ ഉത്പാദിപ്പിക്കുന്നുണ്ട്.
അസം സംസ്ഥാനത്തിന്റെ കിഴക്കരികിലുള്ള ഒരു ജില്ലയാണ് തിൻസൂക്കിയ. ജില്ലാ ആസ്ഥാനത്തിനും ഇതേ പേരു തന്നെയാണ്. 1971 നവംബർ വരെ ലഖിം പൂർ ജില്ലയുടേയും തുടർന്ന് ദിബ്രഗഢ് ജില്ലയുടേയും ഭാഗമായി രുന്ന തിൻസൂകിയ പ്രദേശം വേർതിരിക്കപ്പെട്ടാണ് ഇപ്പോഴത്തെ ജില്ല രൂപംകൊണ്ടത്. ജില്ലയുടെ
അതിരുകൾ: വടക്ക്., വടക്കു പടിഞ്ഞാറ് ബ്രഹ്മപുത്രാനദി, വടക്കു കിഴക്ക്, തെക്കു കിഴക്ക് അരുണാചൽ പ്രദേശ്, പടിഞ്ഞാറ് ദിബ്രൂഗഢ് ജില്ല.
അനേകം ചെറുകിട-കൈത്തറി വ്യവസായങ്ങൾ തിൻസൂകി യയിൽ പ്രവർത്തിക്കുന്നുണ്ട്. ഇന്ത്യയിലെ ആദ്യത്തെ എണ്ണഖനി ഡിഗ്‌ബോയ് തിൻസൂകിയയിലാണ്. ജില്ലയിലെ പ്രധാന ഗതാഗതവാണിജ്യകേന്ദ്രവും തിൻസൂകിയ പട്ടണം തന്നെ. ജില്ലയിൽ നിന്നും വിപണനം ചെയ്യുന്ന ഉത്പന്നങ്ങളിൽ അസംസ്കൃതഎണ്ണ, കൽക്കരി, പ്രകൃതിവാതകം, പ്ലൈവുഡ് തുടങ്ങിയവയ്ക്കാണ് പ്രാമുഖ്യം. 146 കിലോമീറ്റർ ദേശീയപാതയുൾപ്പെടെ ജില്ലയിൽ സുമാർ1158 കിലോമീറ്റർ ദൈർഘ്യത്തിൽ റോഡുകളുണ്ട്.
അസമീസ് ആണ് തിൻസൂകിയ ജില്ലയിലെ മുഖ്യ വ്യവഹാര ഭാഷ. ഹിന്ദു, ക്രിസ്ത്യൻ, മുസ്ലീം എന്നീ പ്രമുഖ മതക്കാർക്കൊപ്പം സിക്ക്-ബൗദ്ധ-ജൈന മതവിഭാഗങ്ങളും ഇവിടെ നിവസിക്കുന്നു. 2001-ലെ സെൻസസ് പ്രകാരം ജില്ലയിലെ സാക്ഷരത 60 ശതമാനത്തിലേറെയാണ്. ഡിഗ്ബോയ്, തിൻസൂകിയ, മാർഗറീറ്റ് എന്നീ കോളജുകൾ ഉൾപ്പെടെ നിരവധി വിദ്യാഭ്യാസസ്ഥപനങ്ങൾ ജില്ലയിൽ പ്രവർത്തിക്കുന്നു.
ഇവിടെ നമുക്കാവശ്യം പ്രസരണനഷ്ടമാവുന്ന പവർ ഏറ്റവും കുറയ്ക്കുക എന്നുള്ളതാണു്. ഒരു സർക്യൂട്ടിനെ സംബന്ധിച്ചിടത്തോളം പ്രതിരോധം നിശ്ചിതവും സ്ഥിരവുമാണു്. കൂടാതെ ഈ സൂത്രവാക്യങ്ങളിൽ പവർ പ്രതിരോധത്തിനു് ആനുപാതികമായി മാത്രം കൂടുമ്പോൾ കറന്റിനു് വർഗ്ഗാനുപാതികമായാണു് കൂടുന്നതു്. (ഉദാഹരണത്തിനു് കറന്റ് ഇരട്ടിയാവുമ്പോൾ നഷ്ടമാവുന്ന പവർ ഇരട്ടിയല്ല, നാലുമടങ്ങാണു കൂടുന്നതു്. തിരിച്ചുപറഞ്ഞാൽ കറന്റ് പകുതിയാക്കാമെങ്കിൽ നഷ്ടമായിപ്പോവുന്ന പവർ നാലിലൊന്നാക്കി കുറയ്ക്കാം.
വൻ‌തോതിൽ ഊർജ്ജം കടത്തിവിടുമ്പോൾ നമുക്കു് നിശ്ചിതമായ ഒരു സർക്യൂട്ട് വോൾട്ടേജ് തെരഞ്ഞെടുക്കേണ്ടി വരും. ഈ വോൾട്ടേജ് എത്ര കൂടുന്നോ അതിനനുസരിച്ച് കറന്റ് കുറക്കാം എന്നു മുകളിലെ സൂത്രവാക്യത്തിൽ നിന്നും മനസ്സിലായല്ലോ. കറന്റ് എത്ര കണ്ട് കുറയ്ക്കുവാൻ പറ്റുമോ അത്രയും നല്ലതാണു്. കാരണം കറന്റ് കുറയുംതോറും പ്രസരണനഷ്ടവും കുറയ്ക്കാൻ പറ്റും.
പ്രസരണനഷ്ടം കണക്കാക്കുന്ന സൂത്രവാക്യം ഇതാണു്: :. ഇതിൽ എന്നതു് പ്രസരണസർക്യൂട്ടിലെ മൊത്തം പ്രതിരോധത്തിന്റെ അളവാണു്.
മനുഷ്യസുരക്ഷയേയും ഉപകരണസുരക്ഷയേയും മുൻനിർത്തി പ്രത്യേകം നിശ്ചയിക്കപ്പെട്ട, താരതമ്യേന ഇടത്തരം വോൾട്ടേജുള്ള വൈദ്യുതിസ്രോതസ്സുകളാണു് സാധാരണ നാം വീടുകളിലും വ്യവസായശാലകളിലും മറ്റും ഉപയോഗിക്കുന്നതു്. അല്ലെങ്കിൽ 400 വോൾട്ട് ആണു്. ശ്രദ്ധാപൂർവ്വം ഉപയോഗിച്ചാൽ സാമാന്യം അപകടസാദ്ധ്യത കുറഞ്ഞതും അതേ സമയത്തു തന്നെ, നമ്മുടെ ഉപകരണങ്ങൾ ക്ഷമതയോടെ പ്രവർത്തിക്കാൻ പോരുന്നതുമായ വോൾട്ടേജ് ആണിതു്.)
ഒരു സെക്കന്റ് സമയം കൊണ്ട് ഒരു സർക്യൂട്ടിലൂടെ ഒഴുകുന്ന ഊർജ്ജത്തിന്റെ അളവിനെയാണു് ഇലക്ട്രിൿ പവർ അല്ലെങ്കിൽ വിദ്യുച്ഛക്തി എന്നു പറയുന്നതു്. ഈ ഊർജ്ജത്തിന്റെ നിരക്കു് സർക്യൂട്ടിലെ വോൾട്ടേജിന്റേയും കറന്റിന്റേയും അളവിനു് ആനുപാതികമാണു്. അതായത് വോൾട്ടേജ് കൂടിയാലും കറന്റ് കൂടിയാലും ഊർജ്ജനിരക്കു കൂടും. മറ്റൊരു വിധത്തിൽ പറഞ്ഞാൽ ഒരു നിശ്ചിത ഊർജ്ജം കടന്നുപോകുന്ന ഒരു സർക്യൂട്ടിൽ വോൾട്ടേജ് എത്ര കൂടുതലാണോ കറന്റ് അത്രയും കുറവു മതി.
വൈദ്യുതസർക്യൂട്ടിലെ രണ്ടു ബിന്ദുക്കൾ തമ്മിലുള്ള പൊട്ടൻഷ്യൽ വ്യത്യാസത്തെയാണു വിദ്യുത്‌തീവ്രത അഥവാ വോൾട്ടത എന്നു പറയുന്നതു്. ഒരു സർക്യൂട്ടിലൂടെ ഒരു സെക്കന്റിൽ ഒഴുകുന്ന വൈദ്യുതചാർജ്ജിന്റെ അളവിനെ പ്രവാഹതീവ്രത എന്നും വിളിക്കാം. ഇവയുടെ ഗുണനഫലമാണു് വാട്ടേജ് അഥവാ ശക്തി .
ഒരു സ്ഥലത്തുനിന്നും മറ്റൊരു സ്ഥലത്തേക്കു് അനുസ്യൂതമായി വൻതോതിൽ ഊർജ്ജം ഏറ്റവും ക്ഷമതയോടെ കൊണ്ടുചെന്നെത്തിക്കാൻ നിലവിലുള്ള ഏറ്റവും നല്ല മാർഗ്ഗം വൈദ്യുതി ശൃംഖലകളാണു്. സ്ഥിരമായ പ്രതിഷ്ഠാപനങ്ങൾ വഴിഉയർന്ന തീവ്രതയുള്ള വൈദ്യുതി സർക്യൂട്ടുകളിലൂടെ ഊർജ്ജമ് രാജ്യമെമ്പാടും വിതരണംചെയ്യാൻ കഴിയും.
വൈദ്യുതവിതരണശൃംഖലകളിൽ ഉപയോഗിക്കുന്ന ഉയർന്ന വിദ്യുത്‌തീവ്രതയും പ്രവാഹതീവ്രതയുമുള്ള ട്രാൻസ്ഫോർമറുകളാണു് പവർ ട്രാൻസ്ഫോർമറുകൾ എന്നറിയപ്പെടുന്നതു്. വൈദ്യുതോർജ്ജം ദേശവ്യാപകമായി എത്തിക്കുന്ന ഭീമമായ വിതരണസംവിധാനത്തിലെ ഏറ്റവും പ്രധാനപ്പെട്ട ഘടകങ്ങളിലൊന്നാണു് ഇവ.
ഇത്തരത്തിൽ ഒരു മണിക്കൂർ സമയത്തേക്കു് ആവശ്യമുള്ള വാട്ടേജ് സംഖ്യയെ 1000 കൊണ്ടു ഹരിച്ച് കിലോവാട്ട് ആക്കിയ മൂല്യമാണു് വൈദ്യുതോപഭോഗം കണക്കാക്കാൻ നാം സാധാരണ ഉപയോഗിക്കാറുള്ള 'യൂണിറ്റ്'
വീടുകളിൽ നിത്യോപയോഗത്തിനു തെരഞ്ഞെടുത്തിട്ടുള്ള വോൾട്ടേജ് നൂറുകണക്കിനു കിലോമീറ്റർ ദൂരത്തേക്കു് വൻതോതിൽ ഊർജ്ജം അയക്കുവാൻ ഒട്ടും അനുയോജ്യമല്ല.ഇതെന്തുകൊണ്ടാണെന്നു നോക്കാം.
1922 ൽ ബോർഡ് മാപ്പിള എലമെന്ടരി സ്കൂൾ ആയി പ്രവർത്തനം ആരംഭിച്ചു. കുനിയിൽ അഹമ്മദ്‌ കുട്ടി മുസ്ല്യാരുടെ മകൻ കുനിയിൽ മുഹമ്മദും അത്രുമാൻ ഹാജിയുടെ മകൾ ഫാത്തിമയും ആയിരുന്നു പ്രഥമ വിദ്യാർഥികൾ. പരേതനായ കെ വീ മോയിൻ കുട്ടി ഹാജി സ്വന്തമായി നിർമ്മിച്ച്‌ നൽകിയ കെട്ടിടത്തിലാണ് വിദ്യാലയം പ്രവർത്തനം ആരംഭിച്ചത്. ശ്രീ കരുണാകരൻ നമ്പ്യാർ പ്രഥമ പ്രധാനഅധ്യാപകനും ശ്രീ വി മുഹമ്മദ്‌ മാസ്റ്റർ , അപ്പു മാസ്റർ , അരീക്കോട് അഹമ്മദ് കുട്ടി മാസ്റ്റർ , കൊയമുട്ടി മാസ്റ്റർ , ചെക്കുട്ടി മാസ്റ്റർ , സീതി മാസ്റ്റർ എന്നിവർ ആദ്യകാല അധ്യാപകർ ആയിരുന്നു.1950 ല് ഗവ എം എൽ പി സ്കൂൾ ആയും 1961 ല് അപ്ഗ്രേഡ് ചെയ്തു ഗവ. യു പി സ്കൂൾ ആയും പ്രവർത്തിച്ചു വരുന്നു.
ഇലക്ട്രിക് ലൈറ്റുകളും ടോർച്ചുകളും വ്യാപകമാകുന്നതിന്റെ മുമ്പ് ചൂട്ട് (തെങ്ങിന്റെയും മറ്റും ഉണങ്ങിയ ഓല ഊർന്നെടുത്ത് ഒതുക്കി കെട്ടിയുണ്ടാക്കുന്നതാണ് ചൂട്ട്.)കത്തിച്ചു കൊണ്ടായിരുന്നു വിദ്യാർത്ഥികൾ ദർസ് പഠനം കഴിഞ്ഞ് തിരിച്ചു പോകാറ് വൈദ്യുതിയില്ലാത്ത ദിവസങ്ങളിൽ പെട്രോമാക്സ് ഉപയോഗിച്ചാണ് ഇവിടെ ക്ലാസുകൾ നടന്നിരുന്നത്.
50 ൽ താഴെ ആളുകൾക്ക് നിസ്കരിക്കാൻ കഴിയുന്ന ഒരു മെയിൻ ഹാളും ഇരുഭാഗത്തും വരാന്ത പോലത്തെ ചെറിയ രണ്ട് ചെരുവും കിഴക്ക് ഭാഗത്ത് ഒരു വരാന്തയും ആയിരുന്നു അന്നത്തെ പള്ളി . തെക്ക്കിഴക്ക് ഭാഗത്തായി പത്തോ പതിനഞ്ചോ പേർക്ക് ഒന്നിച്ച് വുളു എടുക്കാൻ മാത്രം സൗകര്യം ഉള്ള ഹൗളു മുണ്ടായിരുന്നു
കുടുംബക്കാരും പ്രിയപ്പെട്ടവരും ബന്ധുക്കളുമായി പലരും അന്ത്യ നിദ്ര കൊള്ളുന്ന സ്ഥലമാണെന്നതിനാലും ഓരോരുത്തർക്കുമുള്ള അവസാന ഭവനം കാത്തിരിക്കുന്ന ഇടമെന്നതിനാലും വൈകാരികമായ ബന്ധമാണ് ചുള്ളിയാട് പള്ളിയുമായി നമുക്കുള്ളത്.
ഖിലാഫത്ത് സമരം രൂക്ഷമായ സമയത്ത്ബ്രി ട്ടീഷ് പട്ടാളക്കാരെ പേടിച്ച് പകൽ സമയങ്ങളിൽ പുരുഷന്മാർ ചെമ്പറ്റ മലയുടെ മുകളിൽ ഒളിവിൽ പോവുകയും രാത്രിയാവുമ്പോൾ ഇറങ്ങിവന്ന് കുളത്തിൽ നിന്ന് കുളിക്കുകയും ശുദ്ധി വരുത്തുകയും
1959ൽ കെ വി മോയിൻകുട്ടി ഹാജിയുടെ നേതൃത്വത്തിൽ പള്ളി പുനരുദ്ധരിക്കുകയുണ്ടായി. നല്ല മരങ്ങൾ ഉപയോഗിച്ചായിരുന്നു ഒന്നാം നിലയിലെ തട്ടും മേൽപ്പുരയും മുകളിലോട്ടുള്ള കോണിയുമൊക്കെ ഉണ്ടാക്കിയത്.
എം പി അബ്ദുറഹീം സഖാഫി സെക്രട്ടറി, എൻ. ലത്തീഫ് ട്രഷറർ, എന്നിവരടങ്ങിയ കമ്മിറ്റിയാണ് പള്ളിയുടെ ഭരണം നിർവഹിക്കുന്നത് പി.വി അബ്ദുൾ നാസർ ഇമാമും മുഅദിനുമൊക്കെയായി പള്ളി പരിപാലിക്കുന്നു
ക്ലോക്കുകൾ വ്യാപകമാകുന്നതിന് മുമ്പ് ബാങ്ക് വിളിക്കുന്നതിനുള്ള സമയം അറിയാൻ പള്ളിയുടെ മുറ്റത്ത് , മുകളിൽ ദ്വാരമുള്ള പലക നാട്ടി അതിൻറെ നിഴൽ അടിസ്ഥാനമാക്കുകയായിരുന്നു .
ഓമശ്ശേരി സ്വദേശി ഡോ ഫവാസിന്റെ നേതൃത്വത്തിൽ നടന്നു വരുന്നു . ഡോക്ടർമാരുടെയും ലാബ്, മെഡിക്കൽ ഷോപ്പ് എന്നിവയുടെയും സേവനം ലഭ്യമാണ്.
കെ വി അശ്റഫ് ഹാജി പ്രസിഡണ്ടും ,എൻജിനീയർ ഇ. മൊയ്തീൻകോയ ഹാജി ജനറൽ സെക്രട്ടറിയുമായ മൂനീറുൽ ഇസ്ലാം മഹല്ല് കമ്മിറ്റിയാണ് പള്ളിയുടെ ഭരണം നടത്തുന്നത്.
ഏകദേശം 120 വർഷങ്ങൾക്കു മുമ്പ് സ്ഥാപിതമായതാണെന്ന് കരുതപ്പെടുന്നു ഖിലാഫത്ത് സമരത്തിൻറെ മുമ്പ് തന്നെ അവിടെ പള്ളി ഉണ്ടായിരുന്നു എന്ന് സാരം.
കരുവൻപൊയിൽ പ്രദേശത്തിൻറെ വടക്ക് കിഴക്ക് ഭാഗത്ത് ചെറുപഴയുടെ തീരത്ത് സ്ഥിതി ചെയ്യുന്ന ചുള്ളിയാട് ജുമുഅ മസ്ജിദ്
ഇന്നും വളരെ ഭംഗിയായി ആ ദർസ് നടക്കുകയും നാട്ടുകാരും അന്യ നാട്ടുകാരുമായി അനവധി വിദ്യാർത്ഥികൾ മത വിദ്യയുടെ മധു നുകരുകയും ചെയ്യുന്നു.
പഴമയുടെ അടയാളങ്ങളൊന്നും അവശേഷിപ്പിക്കാതെ ആധുനികതയുടെ സർവ്വ പ്രൗഢിയോടും കൂടിയാണ് പള്ളി പുതുക്കി പണിതിരിക്കുന്നത്.
പള്ളിക്കും അതിൻറെ ചുറ്റുമുള്ള വിശാലമായ ഖബർസ്ഥാനിക്കും വേണ്ടി എട്ട് ഏക്കറയിലധികം സ്ഥലം അദ്ദേഹം ദാനമായിനൽകി .
കെ വി മുഹമ്മദ് ഹാ ജി ടി പി ഹുസൈൻ ഹാജി തുടങ്ങിയവരുടെ നേതൃത്വത്തിൽ ആയിരുന്നു ഈ പുനരുദ്ധാരണം നടന്നത്
കൊടുവള്ളി അധികാരിയായിരുന്ന അദ്ദേഹത്തെ സ്വാതന്ത്ര്യ സമരകാലത്ത് പട്ടാളം അന്തമാനിലേക്ക് നാട് കടത്തിയിരുന്നു.
അബൂബക്കർ ഹാജിയുടെ പറമ്പിൽ ഉണ്ടായിരുന്ന സ്രാമ്പ്യ ,ഖിലാഫത്ത് സമരകാലത്തിന് മുമ്പുതന്നെ ഉണ്ടായിരുന്നുവത്രേ.
ചെമ്പറ്റേരി ഭാഗത്ത് 3 സ്രാമ്പ്യകൾ ഉണ്ടായിരുന്നതായി പറയപ്പെടുന്നു. പിൽക്കാലത്ത് രണ്ടെണ്ണം നശിച്ചുപോയി
ചുള്ളിയാട് ജുമുഅത്ത് പള്ളിക്ക് ആവശ്യമായ സ്ഥലം വഖഫ് ചെയ്തത് പൊയിലിൽ കുഞ്ഞായിൻ ഹാജിയെന്ന വ്യക്തിയാണ് .
മൂന്ന് തവണ പള്ളി പുനരുദ്ധരിക്കപ്പെട്ടിട്ടുണ്ട് . അവസാനമായി 1995 ലാണ് ഇന്നത്തെ രൂപത്തിൽ വിപുലീകരിച്ചത്
ഫാമിലി മെഡിസിൻ , ജനറൽ മെഡിസിൻ , എമാർഗൻസി മെഡിസിൻ , പൾമനോളജിവിഭാഗങ്ങളിലെ ഡോക്ടർമാരുടെ സേവനം ലഭ്യമാണ്
1749-50 കാലത്ത് റോഹിലാഖണ്ഡിലെ സായുധ കലാപം അടിച്ചമർത്താനായി സഫ്ദർജംഗിന് മറാഠ-ജാഠ് ശക്തികളുടെ സഹായം തേടേണ്ടി വന്നു. ഏതാണ്ട് അതേ സമയം തന്നെ വലിയൊരു സൈന്യവുമായി അബ്ദലി വടക്കു പടിഞ്ഞാറൻ അതിർത്തിയിൽ ഏത്തി. ദൽഹിയിൽ നിന്ന് കാര്യമായ നിർദ്ദേശങ്ങളോ,പിന്തുണയോ ലഭിക്കായ്കയാൽ മീർ മുന്നു ലാഹോറും മുൾട്ടാനും അബ്ദലിക്ക് അടിയറ വെച്ചു. ഇതിനിടയിൽ നിസാം പദവിക്കായുളള അവകാശത്തർക്കം ആരംഭിച്ചു. സമ്രാട്ടിനെ സ്വാധീനിച്ച് ഗാസി ഉദ്ദീൻ ഖാൻ ഫിറോസ് ജംഗ് രണ്ടാമൻ ഡക്കാനിലെ സുബേദാർ പദവി കരസ്ഥമാക്കി. പുത്രൻ സഹാബുദ്ദീൻ മുഹമ്മദ് സിദ്ദിഖിയെ ദർബാറിലെ കാര്യങ്ങൾ ഏല്പ്പിച്ച് മറാഠ ശക്തികളുടെ അകമ്പടിയോടെ ഡക്കാനിലെക്ക് തിരിച്ച ഗാസി ഉദ്ദീൻ ഖാൻ ഫിറോസ് ജംഗ് രണ്ടാമൻ സംശയാസ്പദമായ ചുറ്റുപാടുകളിൽ മരണമടഞ്ഞു. കുശലബുദ്ധിയായിരുന്ന പുത്രൻ സഹാബുദ്ദീൻ മുഹമ്മദ് സിദ്ദിഖി നിഷ്പ്രയാസം പിതാവിൻറെ സ്ഥാനം കൈക്കലാക്കി.
മുഗൾ സാമ്രാജ്യത്തിലെ പതിമൂന്നാമത്തെ സമ്രാട്ടായിരുന്ന അഹ്മദ് ഷാ മുഹമ്മദ് ഷായുടെ പുത്രനായിരുന്നു. 1748 മുതൽ 1754 വരെയുളള 6 വർഷക്കാലമെ ഭരിച്ചുളളുവെങ്കിലും ആ വർഷങ്ങൾ സംഭവബഹുലവും പ്രക്ഷുബ്ധവുമായിരുന്നു. പഞ്ചാബ്, റോഹിലാഖണ്ഡ് പ്രവിശ്യകളിൽ സായുധ കലാപങ്ങളുണ്ടായി.അഹ്മദ്ഷാ അബ്ദലി വീണ്ടും ആക്രമിച്ചു. അതു വരേക്കും മുഗൾ കൊട്ടാര വളപ്പിൽ മാത്രം ഒതുങ്ങി നിന്നിരുന്ന ഇറാനി - തുറാനി വൈരം മൂർച്ഛിച്ച് ആഭ്യന്തര യുദ്ധത്തോളമെത്തി. തുറാനി നേതാവായിരുന്ന നിസാം ഉൾ മുൾക്കിൻറെ പൗത്രൻ ഗാസി ഉദ്ദീൻ ഖാൻ ഫിറോസ് ജംഗ് മൂന്നാമൻ രംഗത്തിറങ്ങി; അഹ്മദ് ഷായെ കഴിവുകെട്ടവനെന്നു മുദ്ര കുത്തി സമ്രാട്ട് പദവിയിൽ നിന്ന് സ്ഥാനഭൃഷ്ടനാക്കി. അന്ധനാക്കപ്പെട്ട അഹ്മദ് ഷാ കാരാഗൃഹത്തിലാണ് പിന്നീടുളള 21 വർഷങ്ങൾ കഴിച്ചു കൂട്ടിയത്.
തുറാനികളുടെ നേതാവ് ഗാസി ഉദ്ദീനും ഇറാനികളുടേത് സഫ്ദർജംഗും ആയിരുന്നു. സമ്രാട്ടിന് ഇറാനികളോടുളള ചായ്‌വ് മനസ്സിലാക്കിയ ഗാസി ഉദ്ദീൻ മറാഠ ശക്തികളെ കൂട്ടുപിടിച്ച് സിക്കന്ദരാബാദിൽ വച്ചുണ്ടായ യുദ്ധത്തിൽ സഫ്ദർജംഗിന്റെ നേതൃത്വത്തിൽ പോരാടിയ മുഗൾ സൈന്യത്തെ പരാജയപ്പെടുത്തി. യുദ്ധക്കളത്തിൽ നിന്ന് പാലായനം ചെയ്ത അഹ്മദ് ഷായെ ഗാസി ഉദ്ദീൻ ദൽഹിയിൽ വെച്ച് പിടികൂടി തടവിലാക്കി. സമ്രാട്ടിന്റെ കഴിവുകേടും സ്വാർത്ഥതയും സ്വജനപക്ഷപാതവും കൊണ്ടാണ് സ്ഥിതിഗതികൾ മോശമായതെന്നും അഹ്മദ് ഷാ സിംഹാസനത്തിൽ തുടരാൻ അർഹനല്ലെന്നും ഗാസി ഉദ്ദീൻ വിധിയെഴുതി. മുഗൾ ദർബാർ ഇതു ശരി വച്ചു., 1754 ജൂൺ 25ന് അഹ്മദ് ഷായുടെ കണ്ണുകൾ ചൂഴ്ന്നെടുക്കപ്പെട്ടു.
അഹ്മദ് ഷായുടെ ജനനം 1725 ഡിസംബർ 23-നായിരുന്നു. 23 വയസ്സുളളപ്പോൾ തൻറെ യുദ്ധനൈപുണ്യം പ്രദർശിപ്പിക്കാനുളള അവസരം കിട്ടി. 1748-ൽ അഹ്മദ് ഷാ അബ്ദാലി വടക്കു പടിഞ്ഞാറൻ അതിർത്തി ആക്രമിച്ചപ്പോൾ പ്രധാനമന്ത്രി കമറുദ്ദീൻറെ നേതൃത്വത്തിൽ ഗാസി ഉദ്ദീൻ ഖാൻ ഫിറോസ് ജംഗ് രണ്ടാമൻ , സഫ്ദർജംഗ്, മീർ മുന്നു എന്നിവരോടൊപ്പം അഹ്മദ് ഷായും പടക്കളത്തിലിറങ്ങി. മുഗൾ സൈന്യം ജയിച്ചു, അഹ്മദ് ഷാക്ക് ബഹാദൂർ പട്ടവും ല ഭിച്ചു. എന്നാൽ അവിചാരിതമായി കമറുദ്ദീൻ മൃത്യുവിനിരയായി. 1748 ഏപ്രിൽ 28ന് മുഹമ്മദ് ഷായും അന്തരിച്ചു. അഹ്മദ് ഷായുടെ കിരീടധാരണത്തിന് തടസ്സങ്ങളൊന്നും തന്നെ ഉണ്ടായിരുന്നില്ല.
സ്ഥാനാരോഹണം ചെയ്ത ശേഷം അഹ്മദ് ഷാ സഫ്ദർജംഗിനെ പ്രധാനമന്ത്രിയായും ഗാസി ഉദ്ദീൻ ഖാൻ ഫിറോസ് ജംഗ് രണ്ടാമനെ സേനാപതിയായും നിയമിച്ചു. മീർ മുന്നു പഞ്ചാബിലെ ഗവർണ്ണർ സ്ഥാനത്തേക്ക് നിയമിതനായി. ചുമതലകളെല്ലാം ഇവരെ ഏല്പ്പിച്ച് അഹ്മദ് ഷാ സുഖലോലുപതയിൽ മുങ്ങി. 1748 ഒക്ടോബറിൽ മുഗൾ സാമ്രാജ്യത്തിലെ മറ്റൊരു നിർണ്ണായക വ്യക്തി ഡക്കാൻ ഭരണാധികാരി നിസാം ഉൾ മുൾക്കു് നിര്യാതനായപ്പോൾ, രണ്ടാമത്തെ പുത്രൻ നസീർ ജംഗ് ഭരണകാര്യങ്ങൾ നോക്കി നടത്തി. നിസാമിൻറെ മൂത്ത പുത്രൻ ഗാസി ഉദ്ദീൻ ഖാൻ ഫിറോസ് ജംഗ് രണ്ടാമൻ അഹ്മദ് ഷായുടെ സേനാപതിയായി തുടർന്നു.
ഇന്ത്യയിലെ കേരളത്തിലെ ആലപ്പുഴ ജില്ലയിലെ ഒരു പഞ്ചായത്താണ് ഭരണിക്കാവ്. അതേ പേരിലുള്ള ഗ്രാമം കൂടി ഇവിടെയുണ്ട്. ഇവിടെ സ്ഥിതി ചെയ്യുന്ന ചരിത്രപ്രസിദ്ധമായ ഭരണിക്കാവ് ദേവീക്ഷേത്രത്തിൽ നിന്നാണ് ഗ്രാമത്തിന് ഈ പേര് ലഭിച്ചത്
കണ്ടെയ്നറൈസേഷൻ എന്ന സാങ്കേതികതയിൽ ട്രക്ക് വലുപ്പത്തിലുള്ള ഇന്റർമോഡൽ കണ്ടെയ്നറുകളിൽ എല്ലാ ലോഡുകളും വഹിക്കുന്ന ചരക്ക് കപ്പലുകളാണ് കണ്ടെയ്നർ കപ്പലുകൾ. വാണിജ്യപരമായ ഇന്റർമോഡൽ ചരക്ക് ഗതാഗതത്തിനുള്ള ഒരു പൊതു മാർഗ്ഗമാണ് അവ. കണ്ടെയ്നർ കപ്പലിൻ്റെ ശേഷി ട്വൻ്റി ഫൂട്ട് ഇക്വലൻ്റ് യൂണിറ്റുകളിൽ അളക്കുന്നു.
ഒരു റീഫർ കപ്പൽ താപനിയന്ത്രണത്തിനായി പ്രത്യേകമായി രൂപകൽപ്പന ചെയ്തിട്ടുള്ളതാണ്. അവ കൂടുതലും പഴങ്ങൾ, മാംസം, മത്സ്യം, പച്ചക്കറികൾ, പാൽ ഉൽപന്നങ്ങൾ, മറ്റ് ഭക്ഷ്യവസ്തുക്കൾ എന്നിവ പോലെ താപനിയന്ത്രണം ആവശ്യമുള്ള നശിക്കുന്ന ചരക്കുകൾ അയയ്ക്കുന്നതിന് ഉപയോഗിക്കുന്നു.
ചരക്ക്, വസ്തുക്കൾ എന്നിവ ഒരു തുറമുഖത്തു നിന്ന് മറ്റൊന്നിലേക്ക് കൊണ്ടുപോകുന്ന ഒരു വ്യാപാര കപ്പലാണ് ചരക്ക് കപ്പൽ, ഫ്രൈറ്റേഴ്സ് അല്ലെങ്കിൽ കാർഗോ ഷിപ്പ് എന്ന് അറിയപ്പെടുന്നത്. അന്താരാഷ്ട്ര വ്യാപാരത്തിന്റെ സിംഹഭാഗവും കൈകാര്യം ചെയ്യുന്നത് ചരക്ക് കപ്പലുകൾ വഴിയാണ്.
പൊതുവായ ചരക്ക് കപ്പലുകൾ ആയ ജനറൽ കാർഗൊ വെസ്സൽസ് രാസവസ്തുക്കൾ, ഭക്ഷണങ്ങൾ, ഫർണിച്ചർ, യന്ത്രങ്ങൾ, മോട്ടോർ/സൈനിക വാഹനങ്ങൾ, പാദരക്ഷകൾ, വസ്ത്രങ്ങൾ തുടങ്ങിയ പാക്കേജുചെയ്ത ഇനങ്ങൾ വഹിക്കുന്നു.
അവ വഹിക്കുന്ന ചരക്ക് അനുസരിച്ച് ചരക്കുകപ്പലുകൾ ഏഴ് ഗ്രൂപ്പുകളായി തിരിക്കാം. ഈ ഗ്രൂപ്പുകൾ ഇവയാണ്:
മദ്ധ്യയുഗങ്ങളിൽ പാശ്ചാത്യക്രിസ്തീയതയിൽ പ്രചരിച്ച 'വേദവ്യതിചലനങ്ങളിൽ' ഏറ്റവും വലുതും ശ്രദ്ധേയവുമായിരുന്നു കാത്താറിസം. പൗരസ്ത്യദേശങ്ങളിൽ നിന്ന് ബാൾക്കൻ നാടുകൾ വഴി തെക്കൻ ഇറ്റലിയിലും തെക്കൻ ഫ്രാൻസിലും എത്തിയ ഈ വിശ്വാസധാരയുടെ പ്രചാരത്തിൽ, കുരിശുയോദ്ധാക്കളും, വ്യാപാരിസംഘങ്ങളും, നാടോടിഗായകരും പങ്കുവഹിച്ചിട്ടുണ്ട്. കാത്താറിസത്തിന്റെ വേരുകൾ അർമീനിയയിലെ പോളിഷൻ മുന്നേറ്റത്തിലും അതിന്റെ സ്വാധീനത്തിൽ ബൾഗേറിയയിൽ പ്രചരിച്ച ബൊഗോമിൽ പ്രസ്ഥാനത്തിലും ആണ്. കലർപ്പില്ലാത്തവർ എന്നർത്ഥമുള്ള കാത്താറുകൾ എന്ന പേര് ഈ മുന്നേറ്റത്തെ വിശേഷിപ്പിക്കാൻ നൂറ്റാണ്ടുകളായി ഉപയോഗിക്കപ്പെടുന്നുണ്ടെങ്കിലും, അതിന്റെ അനുയായികൾ സ്വയം അങ്ങനെ വിശേഷിപ്പിച്ചിരുന്നോ എന്നറിയാൻ വഴിയില്ല. കാത്താറികളുടെ രചനകളിൽ "നല്ല മനുഷ്യർ" എന്നർത്ഥമുള്ള "ബോൺ ഹോമ്മെസ്", "നല്ല ക്രിസ്ത്യാനികൾ" എന്നീ പേരുകളിലാണ് അവർ സ്വയം വിശേഷിപ്പിക്കുന്നത്.
ദക്ഷിണഫ്രാൻസിൽ കാത്താറികളുടെ ശക്തികേന്ദ്രമായിരുന്ന ലാങ്ഡോക്ക് പ്രദേശത്ത് ഫ്രെഞ്ചു ചക്രവർത്തിമാർക്ക് നാമമാത്ര നിയന്ത്രണമേ ഉണ്ടായിരുന്നുള്ളു. യഥാർത്ഥ അധികാരം അവിടത്തെ പ്രാദേശിക പ്രഭുക്കൾക്കായിരുന്നു. കണക്കറ്റ സ്വത്ത് കൈയ്യടക്കി വച്ചിരുന്ന പൗരോഹിത്യത്തിന്റെ അധികാരക്ഷയം ഈ പ്രഭുക്കളിൽ മിക്കവരും അഭികാമ്യമായി കരുതിയിരുന്നു. ദക്ഷിണഫ്രാൻസിലെ ശക്തനായ അധികാരി ടൂളൂസിലെ റെയ്മണ്ട് നാലാമൻ ഉൾപ്പെടെ, മിക്കവാറും പ്രദേശാധികാരികൾ കാത്താറികളുടെ പുരോഹിതവിരുദ്ധ-സുവിശേഷത്തെ പിന്തുണക്കാൻ ഇത് ഇടയാക്കി. അതിനാൽ കാത്താറികളെ അമർച്ച ചെയ്യാനുള്ള സഭാനേതൃത്വത്തിന്റെ ശ്രമങ്ങളെല്ലാം പരാജയപ്പെട്ടു. ഇംഗ്ലണ്ടുമായി നിരന്തരം ഉണ്ടായിക്കൊണ്ടിരുന്ന സംഘർഷത്തിനിടെ മറ്റൊരു സമരമുഖം തുറക്കാൻ ഫ്രഞ്ചു രാജാക്കന്മാർക്കുണ്ടായിരുന്ന മടിയും കാത്താറുകളെ സഹായിച്ചു.
പുതിയനിയമത്തിലെ ഗിരിപ്രഭാഷണമായിരുന്നു കാത്താർ സാന്മാർഗ്ഗികതയുടെ അടിത്തറ. സ്വകാര്യസ്വത്തിനേയും സമ്പത്തിലുള്ള ഭ്രമത്തേയും അവർ വെറുത്തു. വധശിക്ഷയെ കാത്താറികൾ കൊലപാതകമായി കണക്കാക്കി. അവരുടെ സങ്കല്പത്തിലെ മരണാനന്തരജീവിതത്തിൽ നരകവും ശുദ്ധീകരണസ്ഥലവും ഇല്ലായിരുന്നു. ദൈവം ഒടുവിൽ എല്ലാ ആത്മാക്കളേയും ജന്മാന്തരങ്ങളിലൂടെയെങ്കിലും രക്ഷിച്ച്, തിന്മയുടെ മേൽ അന്തിമവിജയം നേടുമെന്ന് അവർ കരുതി. പാപാവസ്ഥയിൽ മരിക്കുന്ന മനുഷ്യർ മൃഗങ്ങളായി പുനർജ്ജനിക്കുമെന്നും കാത്താറികൾ വിശ്വസിച്ചിരുന്നു. അതിനാൽ ഇവർ മുട്ടയും പാലും മാസവും ആഹരിച്ചിരുന്നില്ല. ലൈംഗികതയോടുള്ള വെറുപ്പും ഈ ആഹാരനിഷ്ഠക്കു പിന്നിൽ ഉണ്ടായിരുന്നു. മത്സ്യങ്ങളിൽ ലൈംഗികപ്രജനനം ഇല്ല എന്ന വിശ്വാസം മൂലം മത്സ്യാഹാരം ഇവർക്കു വർജ്ജ്യമല്ലായിരുന്നു.
പൊതുവർഷം പതിനൊന്നാം നൂറ്റാണ്ടിൽ ദക്ഷിണഫ്രാൻസിലെ ലാങ്ഡോക് പ്രദേശത്തും യൂറോപ്പിന്റെ മറ്റു ചില ഭാഗങ്ങളിലും പ്രത്യക്ഷപ്പെട്ട്, പന്ത്രണ്ടാം നൂറ്റാണ്ടിലും പതിമൂന്നാം നൂറ്റാണ്ടിന്റെ ആരംഭദശകങ്ങളിലും പുഷ്ടിപ്രാപിച്ച ഒരു ക്രിസ്തീയ വിമത മുന്നേറ്റമായിരുന്നു കാത്താറിസം. തെക്കൻ ഫ്രാൻസിൽ ഇവരുടെ ശക്തികേന്ദ്രമായിരുന്ന അൽബി എന്ന സ്ഥലവുമായി ബന്ധപ്പെടുത്തി, "അൽബിജൻഷ്യന്മാർ" എന്ന പേരിലും ഇതിന്റെ അനുയായികൾ അറിയപ്പെട്ടിരുന്നു. ഈ പ്രസ്ഥാനത്തിന്റെ ആശയങ്ങളിൽ ദ്വന്ദവാദത്തിന്റേയും ജ്ഞാനവാദത്തിന്റേയും ഘടകങ്ങൾ അടങ്ങിയിരുന്നു. പതിമൂന്നാം നൂറ്റാണ്ടിന്റെ ആദ്യദശകങ്ങളിലെ കാത്താർ വിരുദ്ധ കുരിശുയുദ്ധത്തിന്റേയും മതദ്രോഹവിചാരകന്മാരുടെ മേൽനോട്ടത്തിൽ നടന്ന വേട്ടയാടലിന്റെയും ഫലമായി ഈ പ്രസ്ഥാനം ഇല്ലാതായി.
മരണാനന്തരരക്ഷക്കായി കാത്താറികൾ അവരുടെ വിശ്വാസികൾക്ക് ഒരുതരം സാന്ത്വനശുശ്രൂഷ നൽകിയിരുന്നു. അതു ലഭിക്കാതെ മരിക്കുന്നവർക്ക് സ്വർഗ്ഗപ്രാപ്തി സാദ്ധ്യമല്ലെന്ന് അവർ വിശ്വസിച്ചിരുന്നു. എങ്കിലും ആയുസ്സിൽ ഒരിക്കൽ മാത്രം സ്വീകരിക്കാൻ സാധിക്കുന്ന ആ സാന്ത്വനശുശ്രൂഷയുടെ സ്വീകരണം അതിവാർദ്ധക്യത്തോളമോ മരണം ഉറപ്പാകും വരേയോ അവർ മാറ്റി വച്ചു. ആ ശുശ്രൂഷ ലഭിച്ച ആസന്നമരണന്റെ സുഖപ്രാപ്തി വലിയ നിർഭാഗ്യമായി അവർ കരുതി. അത്തരം സാഹചര്യത്തിൽ, വിശ്വാസിയോട് ഭക്ഷണം ഉപേക്ഷിച്ചു വിശന്നു മരിക്കാൻ ഉപദേശിക്കുകയോ, അയാളുടെ സമ്മതം വാങ്ങിയ ശേഷം ഞെക്കിക്കൊല്ലുകയോ ചെയ്തിരുന്നതായും പറയപ്പെടുന്നു.
ഫ്രെഞ്ചുരാജശാസനത്തിനു നാമമാത്രനിയന്ത്രണം ഉണ്ടായിരുന്ന ദക്ഷിണഫ്രാൻസിലെ ലാങ്ഡോക്ക് ഫ്രാൻസിന്റെ സമ്പൂർണ്ണനിയന്ത്രണത്തിൽ വന്നുവെന്നത് കാത്താർ കുരിശുയുദ്ധത്തിന്റെ ഫലങ്ങളിൽ ഒന്നാണ്. ഫ്രെഞ്ച് അധികാരത്തിന് ഇതുവഴി മദ്ധ്യധരണിക്കടിലിലേക്ക് വഴി തുറന്നുകിട്ടി. കാത്താർ വിരുദ്ധ യുദ്ധത്തിന്റെ സമാപ്തിയെ തുടർന്ന് വിളിച്ചു കൂട്ടപ്പെട്ട ടൂളൂസിലെ സഭാസമ്മേളനം, കാത്താർ വിശ്വാസം ഉൾപ്പെടെയുള്ള വേദവിരുദ്ധതകളെ തുടച്ചു നീക്കാൻ കണിശമായ തീരുമാനങ്ങൾ എടുത്തു. പുരോഹിതരല്ലാത്തവർ വേദപുസ്തകം കൈവശം വയ്ക്കുന്നതിനുള്ള വിലക്ക് അതിലൊന്നായിരുന്നു.
എന്നാൽ, കാത്താർ മേഖലയിൽ കത്തോലിക്കാവിശ്വാസം പുനഃസ്ഥാപിക്കാൻ വേണ്ട നടപടികൾ സ്വീകരിക്കാനുള്ള മാർപ്പാപ്പായുടെ ഈ അഭ്യർത്ഥന, കാത്താറി വിശ്വാസത്തിന്റെ ജനപ്രീതി അറിഞ്ഞിരുന്ന പ്രാദേശിക സഭാനേതൃത്വം ചെവിക്കൊണ്ടില്ല. മദ്ധ്യയുഗങ്ങളിലെ പ്രഖ്യാത ക്രിസ്തീയതാപസനും സഭാനവീകർത്താവുമായ വിശുദ്ധ ഡൊമിനിക്കിന്റെ നേതൃത്വത്തിലുള്ള വിശ്വാസപ്രഘോഷണം വഴി കാത്താറിസത്തെ ഇല്ലായ്മ ചെയ്യാനുള്ള ശ്രമങ്ങളും നടന്നു. എന്നാൽ അതിനിടെ 1208-ൽ മാർപ്പാപ്പായുടെ ദൂതൻ കാസ്റ്റിൽനൗവിലെ പീറ്റർ, ടൂളൂസിലെ പ്രഭുവിന്റെ കൊട്ടാരത്തിൽ കൊല്ലപ്പെട്ടത് കാര്യങ്ങൾ വഷളാക്കി.
കാത്താറികളെ അനുനയമോ ബലപ്രയോഗമോ വഴി വരുതിയിലാക്കുകയെന്ന ലക്ഷ്യവുമായി ദക്ഷിണഫ്രാൻസിലെത്തിയ മാർപ്പാപ്പായുടെ ദൂതന്മാരെ സഹായിക്കാൻ ടൂളൂസിന്റെ റെയ്മണ്ട് ഉൾപ്പെടെയുള്ള പ്രദേശാധികാരികൾ വിസമ്മതിച്ചതിനാൽ, പന്ത്രണ്ടാം നൂറ്റാണ്ടിൽ ഈ പ്രസ്ഥാനം ശക്തിയാർജ്ജിച്ചു. 1198-ൽ വാഴ്ച തുടങ്ങിയ ഇന്നസെന്റെ മൂന്നാമൻ മാർപ്പാപ്പ ഈ സ്ഥിതിയിൽ ആശങ്കാകുലനായി. അധികാരം ഏറ്റെടുത്ത് രണ്ടു മാസത്തിനകം, ദക്ഷിണഫ്രാൻസിൽ ഗാസ്കനിയിലെ ഔക്ക് അതിരൂപതയുടെ മെത്രാപ്പോലീത്തക്ക് മാർപ്പാപ്പ ഇങ്ങനെ എഴുതി:-
മാർപ്പാപ്പയുടെ ദൂതന്റെ വധം മൂലം പരക്കെയുണ്ടായ സംഭ്രാന്തി മുതലെടുത്ത്, കാത്താറുകൾക്കെതിരെ 'കുരിശുയുദ്ധം' നടത്താനുള്ള നടപടികൾ സഭാനേതൃത്വം ആരംഭിച്ചു. ഈ യുദ്ധത്തിന്റെ സൈനികനേതൃത്വം കത്തോലിക്കാ മതതീവ്രതയിൽ അഗ്രഗണ്യനും പിൽക്കാലത്ത് കത്തോലിക്കാ സഭ വിശുദ്ധപദവി നൽകി ബഹുമാനിച്ചവനുമായ സൈമൻ ഡി മോൺ ഫർട്ടിനായിരുന്നു. ഇരുപതു വർഷം ദീർഘിച്ച ഈ യുദ്ധം വമ്പിച്ച നാശനഷ്ടങ്ങൾ വരുത്തുകയും ഒട്ടേറെ ക്രൂരതകൾക്ക് അവസരമാവുകയും ചെയ്തു.
1229-ൽ ഒപ്പിട്ട പാരിസിലെ സന്ധി, 'കുരിശുയുദ്ധം' അവസാനിപ്പിച്ചു. ടൂളൂസിലെ പുതിയ അധികാരി റെയ്മണ്ട് ആറാമൻ കത്തോലിക്കാ സഭയോടു വിധേയത്വം പ്രഖ്യാപിച്ചു. അധികാരിയുടെ ഒരു മകളെ ഫ്രെഞ്ചു ചക്രവർത്തിയുടെ സഹോദരന്മാരിൽ ഒരുവനു വിവാഹം കഴിച്ചു കൊടുക്കാമെന്ന വ്യവസ്ഥയും സന്ധിയിൽ ഉൾപ്പെട്ടിരുന്നു.
കേരളത്തിലെ പാലക്കാടു നിന്ന് മീനാക്ഷിപുരത്തേക്ക് പോകുന്ന വഴിക്കുള്ള ഒരു ഗ്രാമവും വ്യാപാര കേന്ദ്രവുമാണ് വണ്ടിത്താവളം. പൊള്ളാച്ചിയിൽ നിന്നും കേരളത്തിലേക്ക് വരുന്നവരുടെ ഇടത്താവളം ആയതു കൊണ്ടാവാം ഇതിനു വണ്ടിത്താവളം എന്ന പേര് വന്നത്. ഇവിടെ എല്ലാ ഞായറാഴ്ചയും പച്ചക്കറി ചന്ത നടത്തി വരുന്നു. ഇവിടുത്തെ കന്നുകാലി ചന്ത വളരെ പ്രസിദ്ധമാണു്. പ്രധാനമായും തമിഴ്നാട്ടിൽ നിന്നുമാണു് ഉരുക്കളെ ഇവിടേക്ക് കൊണ്ടു വരുന്നത്.
കൊച്ചി രാജ്യത്തെ പ്രമുഖ ജന്മികൾ വണ്ടിത്താവളം മേഖലയിലെ ഭൂമി കൾക്ക് ഉടമസ്ഥരായി. ഭാരതപ്പുഴയിലെ ജലം ഉപയോഗിച്ചും, കുളങ്ങൾ കുത്തിയും, തോടുകളിലെ വെള്ളം തടയണ കെട്ടി സിസ്റ്റങ്ങൾ ഉണ്ടാക്കിയും അവർ കൃഷി മികച്ചതാക്കി. കൃഷിപ്പണിക്കായി പടിഞ്ഞാറൻ പാലക്കാട്ടു നിന്ന് ഈഴവരേയും, കോട്ടയത്തിലെ കുറവിലങ്ങാട്ടു നിന്നും പുലയരേയും കൊണ്ടുവന്നു. പ്രാദേശിക ആദിവാസി ജനതയേയും ഇവർ ഉപയോഗിച്ചു.
പശ്ചിമഘട്ടമലനിരകളുടെ താഴ്‌വര ഗ്രാമമാണ് വണ്ടിത്താവളം. നിബിഢവനമേഖലയായ പറമ്പിക്കുളത്തിന്റെ തുടർച്ചാ സ്ഥലമായ ഇവിടെ പഴയ കാലത്ത് തന്നെ നല്ലൊരു ജനപദമുണ്ടായിരുന്നു. കൃഷിയും, ജലലഭ്യതയുമായിരുന്നു കാരണം. ആയതിനാൽ ഇതിലൂടെ സുപ്രധാന നാട്ടുവഴി നിലവിൽ വന്നു.
നെല്ലിന് പുറമെ ധാന്യം ,പച്ചക്കറി, തെങ്ങ്, വാഴ, പരുത്തി എന്നിവയും കൃഷി ചെയ്തു. കൊച്ചി രാജാവിന് അവകാശപ്പെട്ട പ്രത്യേക സ്ഥലങ്ങളും ഇവിടെ ഉണ്ടായിരുന്നു. ഉദാ:- മീനാക്ഷിപുരത്തെ കൊച്ചിക്കാട് മേഖല.
ഹെപ്പാറ്റോസൈറ്റുകൾ എന്നറിയപ്പെടുന്ന കരൾ കോശങ്ങൾ ഉത്പാദിപ്പിക്കുന്ന പിത്തരസം ബൈൽ കാനലിക്കുലൈ എന്ന കനാലുകളിലൂടെ കടന്ന് ചെറുതും വലുതുമായ പിത്തക്കുഴലുകളിലെത്തുന്നു. കൂടിയ അളവിൽ ബൈൽ അമ്ലങ്ങളും കൊളസ്ട്രോളും കാർബണിക തൻമാത്രകളും ഇതിലുണ്ടാകും. പിത്തക്കുഴലുകളിലൂടെ ഒഴുകുമ്പോൾ ബൈകാർബണേറ്റുകൾ അടങ്ങിയ ജലമയദ്രവം കൂടികലർത്തപ്പെടുന്നു. കുതിരകളിലും എലികളിലും പിത്തസഞ്ചികളില്ലാത്തതിനാൽ അവയൊഴികെ മനുഷ്യനുൾപ്പെടെയുള്ള സസ്തനികളിലെല്ലാം പിത്തരസം പിത്തസഞ്ചിയിൽ ശേഖരിക്കപ്പെടുന്നു. ആവശ്യാനുസരണം പിത്തസഞ്ചിയിലേയ്ക്ക് സ്രവിക്കപ്പെടുന്ന പിത്തരസം അവിടെനിന്ന് പക്വാശയത്തിലേയ്ക്ക് ഹെപ്പാറ്റോപാൻക്രിയാറ്റിക് സ്ഫിങ്‌ക്ടർ അഥവാ സ്ഫിങ്‌ക്ടർ ഓഫ് ഓഡി എന്ന ക്രമീകരണത്തിലൂടെ പ്രവേശിക്കുന്നു.
പിത്തരസത്തിലെ അമ്ലങ്ങളായ കോളിക് അമ്ളവും കീനോഡിയോക്സികോളിക് അമ്ലവുമാണ് ഗ്ലൈസീൻ പോലുള്ള അമിനോഅമ്ലങ്ങളുമായി ചേർന്ന് പിത്തരസത്തിന് അവയുടെ ധർമ്മനിർവ്വഹണശേഷി നൽകുന്നത്. ഈ അമ്ലങ്ങൾ ആഹാരത്തിലെ കൊഴുപ്പിൽ പ്രവർത്തിച്ച് അവയെ അതിസൂക്ഷ്മകണികകളാക്കുന്നു. ഇവയ്ക്ക് ദഹനരാസാഗ്നികളുടെ ശേഷിയില്ലെങ്കിലും ഇത്തരത്തിൽ കൊഴുപ്പിനെ കണികകളാക്കുക വഴി ലിപ്പേയ്സ് എന്ന രാസാഗ്നിയ്ക്ക് ഫലപ്രദമായി ഇവയെ ദഹിപ്പിക്കാൻ കഴിയുന്നു. ഫാറ്റി അമ്ലങ്ങളും കൊളസ്ട്രോളും മോണോഗ്ലിസറൈഡുകളും ചേരുമ്പോൾ അവയുമായി പിത്തഅമ്ളങ്ങൾ ചേർന്ന് മൈസെല്ലസ് എന്ന ഘടനയുണ്ടാകുകയും അതുവഴി കൊഴുപ്പിനെ ശരീരത്തിന്റെ വിവിധഭാഗങ്ങളിലേയ്ക്ക് വഹിക്കുകയും ചെയ്യുന്നു.
കരൾ സ്രവിക്കുന്ന ദഹനരസമാണ് പിത്തം അഥവാ പിത്തരസം . ഇരുണ്ട പച്ചനിറമോ മഞ്ഞ കലർന്ന ബ്രൗൺ നിറമോ ഉള്ള ഈ സ്രവം ചെറുകുടലിൽ വച്ച് കൊഴുപ്പുകളുടെ ദഹനത്തിന് സഹായിക്കുന്നു. കരൾ സ്രവിക്കുന്ന ഈ ദ്രാവകം ഗാൾ ബ്ലാഡർ എന്ന പിത്തസഞ്ചിയിൽ ശേഖരിക്കപ്പെടുന്നു. പിന്നീട് ആവശ്യാനുസരണം ചെറുകുടലിലേയ്ക്ക് ഇവ സ്രവിക്കപ്പെടുന്നു. ബൈൽ അമ്ലങ്ങൾ, കൊളസ്ട്രോൾ, ഫോസ്ഫോലിപ്പിഡ്, ബിലിറൂബിൻ എന്നിവയാണ് ഇതിലെ പ്രധാനതന്മാത്രകൾ.
പക്വാശയത്തിലെത്തുന്ന ഫാറ്റിആസിഡുകളാണ് പിത്തരസസ്രവണത്തിന് കാരണമാകുന്നത്. ഈ ഘട്ടത്തിൽ ചില അന്തസ്രാവി ഗ്രന്ഥികൾ സ്രവിക്കുന്ന കോൾസിസ്റ്റോകിനിൻ എന്ന ഹോർമോൺ പിത്തസഞ്ചിയുടെ ഭിത്തിയിലെ പേശികളെ ഉദ്ദീപിപ്പിച്ച് പിത്തരസസ്രവണത്തിന് കാരണമാകുന്നു. പ്രായപൂർത്തിയായ ഒരാൾ ദിനംപ്രതി 400 മുതൽ 800 വരെ മി. ലിറ്റർ പിത്തരസം ഉത്പാദിപ്പിക്കുന്നു.